CELEX: 62021TN0318
Language: sk
Date: 2021-06-08 00:00:00
Title: Vec T-318/21: Žaloba podaná 8. júna 2021 – KF/EIB

26.7.2021   
            
            
               SK
            
            
               Úradný vestník Európskej únie
            
            
               C 297/47
            
         
      Žaloba podaná 8. júna 2021 – KF/EIB
      (Vec T-318/21)
      (2021/C 297/59)
      Jazyk konania: angličtina
      
         Účastníci konania
      
      
         Žalobca: KF (v zastúpení: L. Levi a A. Blot, advokáti)
      
         Žalovaná: Európska investičná banka
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie žalovanej z 13. októbra 2020,
               
            
                  —
               
               
                  zrušil rozhodnutie žalovanej z 9. marca 2021, ktorým bola zamietnutá žiadosť žalobcu o správne preskúmanie rozhodnutia žalovanej z 13. októbra 2020,
               
            
                  —
               
               
                  priznal náhradu nemajetkovej ujmy, ktorú žalobca utrpel a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod je založený na porušení článku 8 ods. 1, článku 46 ods. 1 a článku 51 ods. 1 Pravidiel systému dôchodkového zabezpečenia zamestnancov EIB a na zjavne nesprávnom posúdení právneho pojmu neplatnosti.
               
            
                  2.
               
               
                  Druhý žalobný dôvod je založený na porušení článku 34 Charty základných práv Európskej únie a porušení povinnosti starostlivosti
               
            
                  3.
               
               
                  Tretí žalobný dôvod je založený na porušení zásady riadnej správy vecí verejných.
               
            
                  4.
               
               
                  Štvrtý žalobný dôvod je založený na nedostatku nestrannosti.
               
            
                  5.
               
               
                  Žalobca sa tiež domnieva, že nezákonnosti uvedené v žalobe predstavujú pochybenie žalovanej. Žalobca preto žiada náhradu nemajetkovej ujmy, ktorá mu bola spôsobená napadnutým rozhodnutím.